b'\n_START_ARTICLE_\nKelih\n_START_PARAGRAPH_\nK\xc3\xa9lih (latinsko calix) je posoda z dolgim pecljem namenjena za pitje. V kr\xc5\xa1\xc4\x8danstvu je kelih posoda za vino, ki pri evharisti\xc4\x8dni daritvi pomeni navzo\xc4\x8dnost Kristusove krvi._NEWLINE_Sveto pismo poro\xc4\x8da, da je Jezus pri zadnji ve\xc4\x8derji ponudil apostolom kelih z vinom in jim rekel:\xc2\xa0\xc2\xbbTo je moja kri, kri zaveze, ki se preliva za mnoge.\xc2\xab\xc2\xa0(Mr 14, 24) Kelih, iz katerega je pil Jezus z apostoli, v\xc4\x8dasih imenujejo tudi sveti gral._NEWLINE_Ta dogodek skupaj z lomljenjem kruha za kristjane pomeni sklenitev nove zaveze z Bogom in postavitev zakramenta evharistije, zato duhovnik pri ma\xc5\xa1i ponavlja Jezusove besede._NEWLINE_Kelihi, ki jih uporabljajo duhovniki pri bogoslu\xc5\xbeju so po navadi srebrni ali zlati (ali vsaj pozla\xc4\x8deni) in bogato okra\xc5\xa1eni. Z oblikovanjem kelihov in drugih ma\xc5\xa1nih posod se ukvarjajo vrhunski oblikovalci - nekaj najlep\xc5\xa1ih slovenskih primerkov je oblikoval Jo\xc5\xbee Ple\xc4\x8dnik.'